Ulrike Pläsier – RE/MAX Immo - Team Leer & Papenburg – Papenburg, Emsland | Germany
Bungalow Leer (Ostfriesland), Germany
Semi-Detached House Großefehn, Germany
Single Family Home Rhauderfehn, Germany
Plot of Land for Building Wiesmoor, Germany
Single Family Home Wiesmoor, Germany
Multi-Family Hesel, Germany
Multi-Family Ostrhauderfehn, Germany
Condo/Apartment Rhauderfehn, Germany Banke gelooi weens staat se geldprobleme | Netwerk24
Deur Hanlie Stadler 02 Augustus 2019 18:16
Die staat se swak finansiële posisie tel teen Suid-Afrikaanse banke.
Fitch Ratings het Vrydagmiddag die vooruitsig vir die langtermynkredietgradering van al vyf die Suid-Afrikaanse banke wat hy gradeer, na negatief verander.
Die sluit in Absa, FirstRand (moedermaatskappy van FNB), Investec, Nedbank en Standard Bank. Fitch gradeer nie vir Capitec nie.
Die graderings self is onveranderd gelaat op BB+, een vlak onder beleggingsgraad.
Fitch het ook die vooruitsig van die beheermaatskappye van Absa, Investec, Nedbank en Standard Bank na negatief verander.
Die stap kom nadat die vooruitsig vir die land se gradering verlede week tot negatief verswak is. Suid-Afrika word ook op BB+ gegradeer.
Fitch sê banke kan nie beter gegradeer word as die regering nie, “gegewe die konsentrasie van hul bedrywighede binne Suid-Afrika, insluitend beduidende blootstelling aan staatseffekte en lenings aan die openbare sektor”.
Dit beteken as Suid-Afrika dieper in rommelstatus afgegradeer word, sal die banke ook volg.
Die banke se nasionale graderings is onveranderd gelaat, met ’n stabiele vooruitsig. Dié gradering weerspieël hoe hul kredietwaardigheid vergelyk met dié van ander maatskappye in die land buite die banksektor.
Fitch sê dit is omdat hul kredietwaardigheid relatief tot die staat nie sommer sal verander nie.
Benewens die blootstelling wat banke aan die staat het, is Fitch bekommerd oor die plaaslike ekonomie.
Alle bankaandele het Vrydag laer gesluit, met die uitsondering van Absa. Dit was egter nie noodwendig net weens die Fitch-aankondiging nie; die JSE se indeks van alle aandele het 1,84% laer gesluit.
Standard het die skerpste gedaal, met 2,22% tot R174,71, gevolg deur Capitec (-2,17% tot R1 147,18), Investec (-1,65% tot R80,27), Nedbank (-1,32% tot R235,62) en FirstRand (-1,12% tot R61,04).
Absa het 0,45% hoër op R760,01 gesluit.
Meer oor: Investec | Nedbank | Fnb | Absa | Standard Bank | Firstrand | Fitch Ratings | Kredietgradering | Bankbedryf | Banke | Rommelstatus | Kredietgradeerders
Discovery Bank stel Francois Groepe aan
Werk begin aan staat se eie bank